**projektas**

**reg. Nr. T-3**

**2.8.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO KRAŠTO MUZIEJAUS DIDŽIAUSIO** **LEISTINO PAREIGYBIŲ (ETATŲ) SKAIČIAUS PATVIRTINIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 4 dalimi, įgyvendindama Pasvalio krašto muziejaus nuostatų, patvirtintų Pasvalio rajono savivaldybės tarybos 2015 m. vasario 19 d. sprendimu Nr. T1-10 „Dėl Pasvalio krašto muziejaus nuostatų patvirtinimo“ (su visais aktualiais pakeitimais), 27.5 papunktį, atsižvelgdama į Pasvalio krašto muziejaus 2022 m. lapkričio 30 d. raštą Nr. IS-39 „Dėl didžiausio leistino etatų skaičiaus padidinimo“, Pasvalio rajono savivaldybės taryba nusprendžia:

1. Patvirtinti Pasvalio krašto muziejaus didžiausią leistiną darbuotojų, dirbančių pagal darbo sutartis ir gaunančių darbo užmokestį iš Pasvalio rajono savivaldybės biudžeto, pareigybių (etatų) skaičių – 23,75.
2. Pripažinti netekusiu galios Pasvalio rajono savivaldybės tarybos 2020 m. rugsėjo 30 d. sprendimą Nr. T1-195 „Dėl Pasvalio krašto muziejaus leistino pareigybių (etatų) skaičiaus patvirtinimo“.
3. Sprendimas įsigalioja 2023 m. kovo 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Bendrojo skyriaus specialistė

Rūta Jaruševičienė

2022-12-28

Suderinta DVS Nr. RTS-296

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio krašto muziejaus didžiausio leistino pareigybių (etatų) skaičiaus patvirtinimo**

 2022-12-28

Pasvalys

**1. Sprendimo projekto rengimo pagrindas.**

Pasvalio rajono savivaldybės administracija 2022 m. lapkričio 30 d. gavo Pasvalio krašto muziejaus raštą Nr. IS-39 „Dėl didžiausio leistino etatų skaičiaus padidinimo“, kuriuo prašoma Pasvalio krašto muziejuje įsteigti vieną naują pareigybę – archeologijos specialisto. Pasvalio rajone nuolat vykdomi archeologiniai kasinėjimai, randama vertingų radinių. Pagal Lietuvos Respublikos kultūros ministro 2005 m. vasario 25 d. įsakymą Nr. ĮV-66 „Dėl nekilnojamojo kultūros paveldo tyrimo metu rastų archeologinių radinių perdavimo muziejaus taisyklių patvirtinimo“ (su visais aktualiais pakeitimais) III dalies 7 punktą, nekilnojamojo kultūros paveldo tyrimų metu rasti archeologiniai radiniai perduodami tik muziejams, kurie turi archeologinio profilio rinkinius ir specialistą, galintį kvalifikuotai tvarkyti radinius (archeologą), ir kurie yra įraukti į Muziejų ir kultūrinių rezervatų direkcijų, sistemingai kaupiančių archeologinius radinius, sąrašą (į sąrašą muziejus įtraukiamas tik tada, kai atitinka reikalavimus – turi reikalingą specialistą). Pasvalio krašto muziejus tokios pareigybės neturi, todėl rajone rasti vertingi archeologiniai radiniai patenka į kitų Lietuvos muziejų fondus. Didėjant muziejaus lankytojų ir edukacinių programų dalyvių skaičiui, plečiant muziejaus veiklas, išaugus darbuotojų darbo krūviui, prašoma nuo 2023 m. vasario 2 d. skirti papildomai vieną naują etatą ir jo finansavimą.

**2. Sprendimo projekto tikslai ir uždaviniai.**

 Patvirtinti Pasvalio krašto muziejaus didžiausią leistiną darbuotojų, dirbančių pagal darbo sutartis ir gaunančių darbo užmokestį iš Pasvalio rajono savivaldybės biudžeto, pareigybių (etatų) skaičių – 23,75 kartu nuo 2023 m. kovo 1 d. įsteigiant naują pareigybę Pasvalio krašto muziejuje – archeologijos specialisto.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Savivaldybės biudžeto lėšos savarankiškoms funkcijoms vykdyti. Lėšų poreikis 2023 metams (10 mėnesių) – 14 151,82 Eur (13 949,55 Eur – darbo užmokestis, 202,27 Eur – „Sodra“).

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Pasvalio krašto muziejus ir Pasvalio rajono savivaldybės administracija.

PRIDEDAMA. Pasvalio krašto muziejaus 2022 m. lapkričio 30 d. raštas Nr. IS-39 „Dėl didžiausio leistino etatų skaičiaus padidinimo“.

Bendrojo skyriaus specialistė Rūta Jaruševičienė